8. ปัจจัยความเสี่ยง

จากสภาวะเศรษฐกิจในปัจจุบันที่เกิดขึ้น ทำให้มีผลกระทบต่อธุรกิจทุกประเภท ในส่วนของบริษัท
ศุภาลัย จำกัด (มหาชน) นั้น ปัจจัยความเสี่ยงที่เกิดขึ้นจำแนกได้ 2 ประเภท คือ
ปัจจัยความเสี่ยงทางธุรกิจ และปัจจัยความเสี่ยงทางการเงิน

8.1 ปัจจัยความเสี่ยงทางธุรกิจ

8.1.1 จากผลกระทบที่เกิดขึ้นทำให้ราคาวัสดุก่อสร้างได้มีการปรับตัวสูงขึ้น
ซึ่งทำให้ระดับกำไรต่อหน่วยของผลิตภัณฑ์ลดลง
และบริษัทฯเองไม่สามารถที่จะปรับราคาขายได้ทั้งที่ได้มีการขายเกิดขึ้นก่อนหน้านี้แล้วก็ตาม
จะทำให้กำไรของบริษัทฯลดลง

8.1.2 การผลิตสินค้าพร้อมส่งมอบ ในสภาวะปัจจุบันบริษัทฯ
ต้องเร่งสร้างบ้านในส่วนที่พร้อมจะโอนได้ก่อน เพื่อนำเงินเข้าบริษัทฯ
แต่ปัจจุบันสถานะการเงินของลูกค้าบางรายได้มีการเปลี่ยนแปลงไป
และความเข้มงวดในการปล่อยสินเชื่อของธนาคารเองทำให้ลูกค้าไม่สามารถที่รับมอบบ้านพร้อมโอนกรรมสิทธิ์ได้

8.2 ปัจจัยความเสี่ยงทางด้านการเงิน

8.2.1 บริษัทมีลูกหนี้การค้าและรายได้ที่ยังไม่ถึงกำหนดชำระ ณ วันที่ 31 ธันวาคม 2543

ลูกหนี้การค้า-สุทธิ งบการเงินเฉพาะบริษัท

  ------------------------------------------------- ------- --------------
                                                            พันบาท

  จำนวนเงินตามที่ได้ทำสัญญาจะซื้อจะขายแล้ว                          8,301,998

  ค่างวดที่ถึงกำหนดชำระ                                         7,624,685

  หัก เงินชำระแล้ว                                             (7,590,091)

  ลูกหนี้ค่างวดที่ค้างชำระ                                         34,594

  หัก ค่าเผื่อหนี้สงสัยจะสูญ                                        -

  สุทธิ                                                       34,594
  ------------------------------------------------- ------- --------------

รายได้ที่ยังไม่ได้ถึงกำหนดชำระ งบการเงินเฉพาะบริษัท

  ------------------------------------------------- ------- --------------
                                                            พันบาท

  ค่างวดที่ถึงกำหนดชำระแล้ว                                      7,624,685

  หัก การรับรู้รายได้ตามอัตราของงานที่ทำเสร็จ                        (7,707,741)

  รวม                                                       (83,056)

  รายการดังกล่าวประกอบด้วย                                     

  รายได้ที่ยังไม่ถึงกำหนดชำระ                                     (677,311)

  หัก ค่างวดที่ยังไม่รับรู้เป็นรายได้                                  (594,255)

  รวม                                                       83,056
  ------------------------------------------------- ------- --------------

8.2.2 มาตราการของบริษัทฯ ในการแก้ไขปัญหาลูกค้าไม่สามารถขอสินเชื่อจากธนาคารได้คือ
วิธีการเจรจาให้ย้ายแปลงหรือลดขนาดของบ้านและที่ดิน หรือให้ลูกค้าเซ็นสละสิทธิ์ให้บริษัทฯ
เปิดขายได้ โดยบริษัทฯ จะคงเงินดาวน์ลูกค้าไว้ตามระยะเวลาที่ตกลงกัน หรือผ่อนชำระกับบริษัทฯ
โดยยังคงไม่โอนกรรมสิทธิ์จนกว่าจะผ่อนครบหรือสามารถหาสินเชื่อได้

8.2.3
ความเข้มงวดในการปล่อยสินเชื่อของธนาคารเองทำให้ลูกค้าไม่สามารถโอนกรรมสิทธิ์ได้ทำให้ต้องนำเงินที่เหลืออยู่มาพัฒนาที่ดินและเร่งก่อสร้างบ้านเพื่อส่งมอบลูกค้ามีน้อยลง

8.2.4 ในการผิดนัดชำระหนี้ต่อสถาบันการเงินนั้น
บริษัทฯคาดว่าไม่น่าจะมีผลกระทบถึงขั้นเลวร้ายต่อการดำเนินงานของบริษัทฯ
เนื่องจากส่วนใหญ่เป็นการกู้เงินเพื่อทำโครงการจึงเป็นหนี้ที่มีหลักประกัน
เจ้าหนี้รายใหญ่ยังคงให้การสนับสนุนทางด้านการเงินอย่างต่อเนื่อง
ทำให้โครงการส่วนใหญ่ยังดำเนินงานอย่างต่อเนื่อง
กับทั้งบริษัทฯได้เจรจาปรับโครงสร้างหนี้กับเจ้าหนี้ทุกรายเพื่อแก้ไขปัญหาหนี้อยู่
(ดูรายละเอียดแผนการปรับปรุงโครงสร้างหนี้ในหน้า 67 หัวข้อ 11.2 แนวโน้มในอนาคต)

8.2.5 หนี้สินที่อาจเกิดขึ้นในภายหน้าและภาระผูกพัน ณ วันที่ 31 ธันวาคม 2543

มีดังนี้

-
มีหนี้สินที่อาจเกิดขึ้นในภายหน้าจากการที่ธนาคารออกหนังสือค้ำประกันบริษัทให้กับองค์การรัฐบาลรวมเป็นจำนวน
25.9 ล้านบาท เพื่อค้ำประกันระบบสาธารณูปโภคและกับเจ้าหนี้การค้าอีกประมาณ 4 ล้านบาท

- มีสัญญาจะซื้อที่ดินกับเจ้าของที่ดินหลายราย
และสัญญากับผู้รับเหมาหลายรายเกี่ยวกับการก่อสร้างโครงการของบริษัท
ซึ่งภาระผูกพันตามสัญญาที่เหลืออยู่เป็นจำนวนเงินรวมทั้งสิ้นประมาณ 192 ล้านบาท

- ถูกกรมสรรพากรตรวจสอบภาษีอากรสำหรับปีสิ้นสุดวันที่ 31 ธันวาคม 2536 และ 2537
ผลของการตรวจสอบยังไม่อาจทราบได้ในขณะนี้

  - จำนำตั๋วเงินรับจำนวน 1.07 ล้านบาท เพื่อเป็นประกันหนี้สินทุกประเภทที่มี

ต่อบริษัทผู้ออกตั๋ว

8.2.6 ความผันผวนทางด้านอัตราแลกเปลี่ยนแบบลอยตัว ถึงแม้ว่าทางบริษัทฯ
จะได้มีการแปลงจากเงินดอลล่าร์มาเป็นเงินบาทแล้วก็ตาม แต่ยังคงเหลือเงินกู้ต่างประเทศ US$
8.5 ล้าน ซึ่งบริษัทฯ กำลังดำเนินการเจรจาหนี้กับเจ้าหนี้เพื่อปรับปรุงโครงสร้างหนี้